ผมมีอาการปวดหน่วงที่ไข่ด้านขวา รู้สึกว่าช่วงเหนือไข่แถวๆขาหนีบ แต่ไข่ทั้ง2ข้างสามารถ จับและบีบได้. ไม่ มีอาการเจ็บไม่บวม แต่มันจะมีเหมือนเส้นเลือดหรอท่ออะไรสักอย่าง. ตรงไข่ด้านขวาถ้าไปโดนมันจะรู้สึกโดนจุดที่ ปวดหน่วงๆ. สรุปก็คือโดยร่วมมันไม่เจ็บไข่แต่มีปวดหน่วงบริเวณไข่ด้านขวา ก่อนมีอาการนี้ผมได้ขับเดินทางไกลจนรู้สึกเจ็บที่ขาด้านขวาบริเวณขาหนีบเหมือนเราเกรงมากต่อมากจนมันยอก และต่อมันมันเลยเจ็บบริณเหนือไข่ตามที่บอกไปข้างบน. อาการนี้พี่ที่มีความรู้คิดว่าอันตรายไหมครับ. วันนี้ไปหาที่ รพ.รัฐแห่งหนึ่ง ขอดูและบอกว่าจะจะเป็นที่เส้นเดือดอีกเสพ
สวัสดีค่ะอาการปวดบริเวณอัณฑะเกิดได้จากหลายสาเหตุ หากมีอาการไม่มากแต่เป็นอยู่นานก็อาจจะเกิดได้จากสาเหตุบางอย่าง เช่น- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนักนอกจากนี้ยังมีภาวะปวดอัณฑะแบบรุนแรงเฉียบพลันที่เกิดจากสาเหตุสำคัญที่ควรรีบไปพบแพทย์ เช่น- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- พังผืดอักเสบมีเนื้อตายบริเวณฝีเย็บ อัณฑะจะปวดบวมแดง คลำได้เสียงกรอบแกรบ อาจมีปัสสาวะลำบาก ไข้สูงหนาวสั่น คลื่นไส้อาเจียนร่วม มักพบในผู้ป่วยที่มีภูมิคุ้มกันต่ำ หรือเคยได้รับอุบัติเหตุหรือฉายแสงบริเวณดังกล่าวมาก่อนอย่างไรก็ตามสาเหตุที่กล่าวมาข้างต้นเป็นเพียงสาเหตุบางส่วนที่เป็นไปได้สำหรับอาการปวดอัณฑะค่ะ ยังมีอีกหลายสาเหตุที่เป็นไปได้ ผู้ป่วยจึงจำเป็นต้องได้รับการตรวจร่างกายรวมถึงส่งตรวจพิเศษอื่นๆตามความจำเป็นเพื่อการวินิจฉัยที่แม่นยำค่ะขอแนะนำให้ ตรวจติดตามกับทางแพทย์ต่อไป เพื่อหาสาเหตุให้แน่ชัดและนำไปสู่การรักษาที่เหมาะสมค่ะ